Document ID: /roh_data/filtered/fineweb-2-filterrobots_roh.jsonl.gz/20886

En la biblioteca da la SAP dal Grischun chattais Vus ils meds d’instrucziun ch’èn usitads actualmain en il chantun Grischun. Els èn orientads al plan d’instrucziun e resguardan tut ils ciclus e roms.
Ultra dals meds d’instrucziun e da la litteratura spezialisada pedagogica datti era medias ed impuls per l’instrucziun, valischs da promoziun e da temas, revistas spezialisadas sco era litteratura d’uffants e da giuvenils.
La biblioteca cumplettescha la purschida cun ina schelta da resursas electronicas sco e-books, e-journals e bancas da datas.